Holger Drachmann

Holger Henrik Herholdt Drachmann (natus die 9 Octobris 1846 Hafniae, mortuus die 14 Ianuarii 1908 Hornbæk, Selandia) pictor et scriptor Danicus fuit. 

 Vita
Holger, filius medici maritimi, Hafniae artibus studuit et pictor factus est. Aetate annorum XIX consuetudinem contraxit cum Carolo Bloch modo in patriam reverso. Tamen mox artem neglexit ut se rebus diurnariis dicaret. Itinera Europaea et mora in Anglia socialis miseriam ante eius oculos clare posuerunt.

Post reditum Hafniensem aehaesit turbae poetarum circa Georgium Brandes congregatae: ibi gratissimus et Commune Parisiorum anni 1871 laudabat et de Daniae angustiis spiritalibus plangebat.

In lyrcis posterioribus mare tamquam symbolum sollicitudinis, libertatis, fortitudinis ab eo cantatum est. In historiunculis autem realismo plenis piscatorum vitam praesertim descripsit. Optime videtur in creationibus eius error multorum burgensium Danicorum, qui incerti inter modum burgensem et liberalem titubabant. Et in Drachmann ideae democraticae magis magisque in nimium patriae amorem transierunt. Critica de societate burgensi moritura saepe in operibus sentiri potest.

Anno 1902 Skagen in Iutlandiam septentrionalem commigravit negotium pingendi sibi renovaturus. Eius domus anno 1911 in museum publicum (Drachmanns Hus) mutatum est. Stipendia ex 1917 (Drachmannlegatet) distribuuntur.Drachmannlegatet

 Opera 
 Vølund Smed (1894)
 Unge Viser (1892)
 Forskrevet (1890)
 Sangenes Bog (1889)
 Midsommervisen - Vi elsker vort land (1885)
 I Storm og Stille (1875)
 Med Kul og Kridt (1872)
 Ranker og Roser (1879)
 Tannhäuser (1877)

 Bibliographia 
 Paul V. Rubow: Holger Drachmann. Munksgaard, Hafniae 1.1940 – 3.1950.
 Johannes Ursin: Bibliografi over litteraturen om Holger Drachmann. Roskild & Bagger, Hafniae 1959.
 Johannes Ursin: Holger Drachmann. Roskild & Bagger, Hafniae 1953. 

 Notae

 Nexus externi 


 Opera Theodisce conversa
 De Drachmann pictore
 Opera apud kalliope.org
 Drachmanns Hus (museum)

Categoria:Pictores
Categoria:Nati 1846
Categoria:Mortui 1908
Categoria:Scriptores Daniae 
Categoria:Diurnarii Daniae